Laver Cup

Laver Cup () je tenisová súťaž dvoch šesťčlenných mužských tímov, ktorá sa koná každoročne od roku 2017.

Inšpiráciou pre vznik stretávaní najlepších hráčov tímu Európy s tenistami výberu sveta sa stal formát golfového Ryder Cupu. Usporiadateľstvo trojdňovej akcie je rotujúce. Súťaž bola pomenovaná po austrálskej tenisovej legende Rodovi Laverovi, ktorý ako jediný tenista histórie vyhral kalendárny Grand Slam dvakrát, a to v rokoch 1962 a 1969.

Pri zrode exhibičného americko-austrálsko-švajčiarskeho projektu stál tenista Roger Federer, ktorého spoločnosť TEAM8 je hlavným vlastníkom súťaže.

Úvodný ročník prebehol medzi 22.24. septembrom 2017 v pražskej O2 Arene, dva týždne po grandslame US Open. Prvýkrát vo svojich kariérach odohrali štvorhru ako spoluhráči svetová jednotka Rafael Nadal a dvojka Roger Federer. Tím Európy zvíťazil 15:9 nad výberom sveta. Dejiskom druhého ročníka sa na rok 2018 stal štadión United Center v illinoiskom Chicagu.

Pre sezóny 2017-2019 sa kapitánmi stali tenisové legendy, Švéd Björn Borg pre Európu a Američan John McEnroe pre výber sveta.

 Vznik 
K oznámeniu zámeru konania súťaže došlo v závere januára 2016 počas Australian Open. Oficiálne bol pohár predstavený 24. augusta 2016 v New Yorku pred rozohraním US Open 2016.

Hlavným investorom súťaže sa stala Federerova spoločnosť TEAM8. Medzi ďalšie zainteresované strany patrí Austrálsky tenisový zväz, Americká tenisová asociácia a k roku 2017 tiež najbohatší Brazílčan Jorge Paulo Lemann, ktorý sa ako tenista zúčastnil Davisovho pohára v brazílskom aj švajčiarskom družstve.

 Formát 
Súťaž je usporiadaná každoročne okrem rokov, v ktorých sa uskutočňujú letné olympijské hry. Dve šesťčlenné družstvá - Európy a sveta, vedú nehrajúci kapitáni. Štyria tenisti tímu sa kvalifikujú na základe najvyššieho postavenia na singlovom rebríčku ATP po skončení Wimbledonu v danej sezóne. Zvyšné dve miesta určuje kapitán podľa vlastného výberu do pondelka po skončení US Open v danej sezóne. Každé družstvo je doplnené jedným náhradníkom a nehrajúcim zástupcom kapitána.
náhľad|Laver Cup vo švajčiarskej Ženeve.
Usporiadateľstvo je rotujúce, s každoročnou obmenou dejiska v Európe a vo zvyšku sveta. Hracím dvorcom je krytý kurt, či štadión opatrený zaťahovacou strechou s tvrdým povrchom.

Každý z troch hracích dní zahŕňa tri dvojhry a jednu štvorhru. Celkovo tak na jedinom dvorci bude odohraných 12 zápasov. V prvý, piatkový deň, sa každý víťazný duel hodnotí jedným bodom, v druhom z nich - sobote, má výhra hodnotu dvoch bodov, a v tretej, nedeľný deň, potom troch bodov. Výsledný pomer celkového súčtu všetkých bodov určuje víťaza daného ročníka, keď víťazný tím musí dosiahnuť minimálne 13 bodov. Ak je pomer nerozhodný 12:12, rozhoduje o víťazovi zápas štvorhry v podobe štandardného setu s eventuálnou skrátenou hrou do siedmich bodov.

Jeden zápas je hraný na dva víťazné sety. Za vyrovnaného stavu sád 1-1 rozhoduje o víťazovi supertiebreak do 10 bodov, s potrebným rozdielom dvoch lôpt.

Každý hráč hrá minimálne jednu a maximálne dve dvojhry. Najmenej štyria zo šiestich členov družstva musia nastúpiť do štvorhier, v ktorých je povolená jedna výmena zloženia, s výnimkou ľubovoľného výberu do prípadného rozhodujúceho deblu.

Kapitáni určujú nasadenie hráčov pre jednotlivé zápasy, a to vždy pred úvodným zápasom každého hracieho dňa. Každý člen víťazného družstva dostane odmenu 250 tisíc dolárov. Hráči porazeného tímu potom zmluvne dohodnutý účastnícky poplatok vychádzajúci z rebríčkového postavenia. Do rebríčka ATP nie sú pridelené žiadne body.

 Prehľad ročníkov 
RočníkRokMiesto konania25px|Vlajka Evropy  EurópaVýsledok25px|Logo světa  Svettenistarebríčekcelkovotenistarebríček 1.2017O2 arenaPraha, Česko22.–24. september 2017Rafael Nadal1. 15–9  Sam Querrey 16.Roger Federer2.John Isner17.Alexander Zverev4.Nick Kyrgios20.Marin Čilić5.Jack Sock21.Dominic Thiem7. 1–0Denis Shapovalov 51.Tomáš Berdych19.Frances Tiafoe72.Björn Borg John McEnroe   2.2018United CenterChicago, USA21.–23. september 2018 Roger Federer2. 13–8 Kevin Anderson9. Novak Djoković3. John Isner10.Alexander Zverev5. Diego Schwartzman14.Grigor Dimitrov7.Jack Sock17.David Goffin11. 2–0Nick Kyrgios27. Kyle Edmund16.Frances Tiafoe40.Björn Borg John McEnroe   3.2019PalexpoŽeneva, Švajčiarsko20.–22. september 2019Rafael Nadal2. 13–11  John Isner20.Roger Federer3.Milos Raonic24.Dominic Thiem5.Nick Kyrgios27.Alexander Zverev6.Taylor Fritz30.Stefanos Tsitsipas7. 3–0Denis Shapovalov 33.Fabio Fognini11.Jack Sock210.Björn Borg John McEnroe  V roku 2020 sa Laver Cup kvôli pandémii s ocohorením COVID-19 nehral. 4.2021TD GardenBoston, USA24.–26. september 2021 Björn Borg John McEnroe  5.2022O2 arenaLondýn, Spojené kráľovstvo      

 Účasti podľa štátu 
 Krajina Účasti  10   3   3   3   3   2   2   1   1 1 1 1 1 1 1 1 1 Počet tenistov  12

 Referencie 

 Iné projekty 

 Externé odkazy 
 Oficiálna stránka 

 Zdroj 

Kategória:Tenisové turnaje